Prechodný fond 2004:
Rozvoj regionálnych štruktúr pre implementáciu antidiskriminačnej legislatívy 
SR 2004/016-764.04.02

Projekt Rozvoj regionálnych štruktúr pre implementáciu antidiskriminačného acquis sa bude realizovať v rámci Prechodného fondu 2004 (Transition Facility).
Prechodný fond bol vytvorený Európskou úniou s cieľom podporiť projekty budovania inštitúcií v období rokov 2004 – 2006. Jeho úlohou je pokračovať v posilňovaní administratívnych kapacít nových členov Európskej únie, ktoré nesú zodpovednosť za implementáciu a uplatňovanie komunitárnej legislatívy. 
Pre projekty financované z Prechodného fondu platia rovnaké princípy a pravidlá ako pre projekty Národného programu Phare programované v predstupovom období.

        Viac informácií o Prechodnom fonde a pravidlách národného programu Phare nájdete na internetových stránkách:

http://www.vlada.gov.sk/phare/prechodny_fond.html

Hlavným cieľom programu Rozvoj regionálnych štruktúr pre implementáciu antidiskriminačného acquis je zlepšenie schopnosti Slovenskej republiky monitorovať prípady diskriminácie a presadzovať princípy rovného zaobchádzania na regionálnej úrovni prostredníctvom posilnenia inštitucionálnych a administratívnych kapacít Slovenského národného strediska  pre ľudské práva (SNSĽP).

Aktivity programu: 

1.	Analýza potrieb v oblasti boja proti diskriminácii na regionálnej úrovni
2.	Založenie regionálnych kancelárií SNSĽP
3.	Školenie zamestnancov a spolupracovníkov SNSĽP 

Identifikácia potrieb na regionálnej úrovni

Experti v spolupráci so SNSĽP budú zodpovední za prípravu metodológie pre hodnotenie regionálnych potrieb, ktoré sa bude realizovať v dvoch fázach.
Prvá fáza sa uskutoční v priebehu prvých dvoch mesiacoch projektu. Tím expertov sa zameria na zhromažďovanie informácií dôležitých pre zdokonalenie stratégie zameranej na rozšírenie administratívnych kapacít v regiónoch. Experti budú zodpovedný za vypracovanie metodológie na základe ktorej budú mapovať, vykonávať výskum a nasledovne vyhodnocovať výsledky výskumu diskriminácie v regiónoch.
V druhej fáze sa expertný tím zameria na hĺbkové hodnotenie regionálnych potrieb. Výsledok bude slúžiť ako základ pre ďalšiu činnosť SNSĽP.
Tím expertov bude pozostávať z jedného experta s medzinárodnými skúsenosťami v oblasti boja proti diskriminácii a ďalších štyroch expertov.

Založenie regionálnych kancelárií

Na základe hodnotenia regionálnych potrieb, zostavených v rámci Aktivity 1, prijme SNSĽP stratégiu na rozšírenie svojich administratívnych kapacít na regionálnej úrovni. 
Hlavným cieľom Aktivity 2 je založenie siedmich regionálnych kancelárií. Základné vybavenie, prevádzkové náklady a  platy zamestnancov kancelárii budú pokryté financiami zo štátneho rozpočtu SR vo forme spolufinancovania projektu. 
Tím expertov bude úzko spolupracovať so SNSĽP pri vypracovaní kritérií pre výber zamestnancov regionálnych kancelárií. Zároveň sa bude podieľať aj na samotnom výbere zamestnancov. Zamestnanci regionálnych kancelárií budú hneď po vymenovaní spolupracovať s tímom expertov pri vytváraní poradnej a monitorovacej siete expertov na regionálnej úrovni. Tieto siete sa stanú rozhodujúcim elementom pre prácu SNSĽP na regionálnej úrovni.

Školenie pre zamestnancov Slovenského národného strediska pre ľudské práva

	V rámci Aktivity 3 tím expertov vypracuje dve sady školení pre zamestnancov  SNSĽP. Školenia v rámci prvej sady sa uskutočnia počas prvej polovice implementácie projektu. Školenia budú zamerané na národné a medzinárodné právne súvislosti, špecifiká rovnosti príležitostí v oblasti zamestnania a prístupu k službám a na monitorovanie rovnosti príležitostí predovšetkým v rámci verejnej správy a budú určené pre pracovníkov SNSĽP.
	Druhá sada školení sa uskutoční v druhej polovici implementácie projektu po založení regionálnych poradných a monitorovacích sietí. Bude určená pre expertov poradných a monitorovacích sietí, ktorí budú pracovať na skrátený pracovný úväzok pre SNSĽP. Školenia budú zamerané na zvýšenie schopnosti expertov reagovať na rozličné regionálne špecifiká. 
Hlavná úloha expertov bude spočívať v monitorovaní diskriminácie na regionálnej úrovni.

Financovanie: 

•	Program je koordinovaný Úradom vlády SR, Sekciou ľudských práv a menšín v spolupráci so Slovenským strediskom pre ľudské práva. 

•	Program bol schválený rozhodnutím Európskej komisie dňa 29.10. 2004.

•	Predbežné oznámenie k  projektu je uverejnené vo Vestníku č. 96 z 22.05.2006 na internetovej stránke Úradu pre verejné obstarávanie: 

http://www.uvo.gov.sk/ 

Kontakty: 

Úrad vlády Slovenskej republiky
Sekcia ľudských práv a menšín
Odbor koordinácie projektov
Námestie slobody 1
813 70 Bratislava
tel.: +421/2/57295 165
fax: +421/2/57295 424
http://www.mensiny.vlada.gov.sk  

Slovenské národné stredisko pre ľudské práva
Kýčerského 5
811 05 Bratislava
tel. +421/2/208 501 23
fax. +421/2/208 501 35
www.snslp.sk

Ministerstvo financií SR
Centrálna finančná a kontraktačná jednotka - CFCU
Štefanovičova 5
817 82 Bratislava
tel. +421/2/ 59582 535
fax.+421/2/ 59582 559
www.finance.gov.sk